text: Dybbøl Mølle - Nu med tandkrans
  24 september 2019 kl. 19.37
  I dag var dagen, hvor Dybbøl Mølle begyndte sin lange vej tilbage til sit vanlige udseende.
  Klokken 10 tirsdag formiddag begyndte monteringen af tandkransen, der skal gøre det muligt at dreje møllen efter vinden, når engang hat og vinger kommer på.
  Selve tandkransen er lavet i elementer, så man kan skifte dele af den ud, og ikke skal til at skifte hele kransen, hvis der skulle komme skader. Tandkransen er monteret på en betonring, og hele molevitten vejer 9,5 ton. Og så passer det endda på millimeter, da den når toppen.
  Tandkransen er bygget til at vare hundrede år, så nyd en lille film om tandkransens sidste tur, I får det ikke at se igen.
  
  